Parkeringsklagenemnda

Parkeringsklagenemnda er en norsk klageordning opprettet i medhold av parkeringsforskriften.parkeringsforskriften § 45 Nemnda behandler klager over gebyr ilagt av virksomheter som tilbyr parkering mot betaling.

Parkeringsklagenemnda ledes av et styre som består av tre medlemmer: en leder som utpekes av Vegdirektoratet, en representant for næringsinteressene som utpekes av Norpark og en representant for forbrukerinteressene som utpekes av Forbrukerrådet.parkeringsforskriften § 49

Fra 1. januar 2017 ble Parkeringsklagenemnda forskriftsbasert og obligatorisk.Nye regler for parkeringsbransjen: - Forbrukeren er vinneren Parkeringsvirksomheter har plikt til å bidra til å finansiere Parkeringsklagenemnda.parkeringsforskriften § 58Forskrift om brukerfinansiering av Parkeringsklagenemnda

Saksbehandlingen
Ved behandling av den enkelte sak skal nemnda ha minst tre medlemmer: en nøytral leder, en representant for næringssiden og en representant for forbrukersiden. Dersom saken er av særlig prinsipiell karakter, kan lederen kreve at saken avgjøres av nemnda i plenum med lik representasjon fra nærings- og forbrukerinteressene. Lederen må ha juridisk embetseksamen eller master i rettsvitenskap og godkjennes av Vegdirektoratet etter forslag fra styret.parkeringsforskriften § 47

Nemndas sekretariat forbereder innkomne saker og utarbeider sakssammendrag og innstilling til vedtak.parkeringsforskriften § 48

Saksbehandlingen er skriftlig og partene har ikke møterett. Dersom den innklagede parkeringsvirksomheten ikke har avgitt tilsvar i saken, kan saken avgjøres på grunnlag av klagerens fremstilling og de opplysninger som ellers er fremkommet i saken.parkeringsforskriften § 51

Nemndas avgjørelser kan innen fire uker bringes inn for tingretten ved stevning. Dersom sak ikke er reist, har nemndas vedtak samme virkning som en rettskraftig dom.parkeringsforskriften § 52

Referanser

Eksterne lenker
  Parkeringsklagenemnda
 Forbrukerportalen.no – Parkeringsklagenemnda

Kategori:Parkering
Kategori:Utenrettslige tvisteløsningsorganer
Kategori:Transport i Norge
Kategori:Transportmyndigheter